इतिहास में जायें, तो बुद्ध की करूणा और महावीर की दया ने इस देश की तलवारों को म्यानों में कैद करवा दिया था; फिर भी, राणा-शिवा-गोविन्द-जैसों ने तलवारों का प्रयोग जारी रखा। आधुनिक समय में, गाँधीजी की अहिंसा ने इस देश के खून को ठण्डा बना दिया; हालाँकि सुभाष-भगत-आजाद-जैसों ने खून की गर्मी बनाये रखने की कोशिश की। कुल-मिलाकर, करुणा-दया-अहिंसा का ही पलड़ा भारी रहा, और हम भारतीय आज “ठण्डे रक्त वाले और बिना रीढ़ वाले जीव” के रुप में जाने-पहचाने जाते हैं इस पृथ्वी पर!